
OGRES  NOVADA  PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv 
PAŠVALDĪBAS DOMES SĒDES PROTOKOLA IZRAKSTS
	Ogrē, Brīvības ielā 33
	Nr.12
	2026. gada 27. augustā


18.
Par nedzīvojamo telpu Komunālā ielā 5, Ķegumā, Ogres nov., nomas  līgumu pagarināšanu veselības aprūpes funkciju nodrošināšanai 
Ogres novada Ķeguma pilsētas pārvaldē saņemti iesniegumi no ģimenes ārsta Andra Pāvulāna (reģ. 2026.gada 2.aprīlī ar Nr.1-7/2026/100), ģimenes ārstes Inetas Ragas (reģ. 2026.gada 12.martā ar Nr.1-7/2026/76) un sabiedrības ar ierobežotu atbildību “Dentisterie Tingbrand” (reģ. 2026.gada 17.martā ar Nr.1-7/2026/80) (turpmāk – Iesniedzēji) par telpu nomas līgumu termiņu pagarinājumu pašvaldībai piederošajā ēkā Komunālā ielā 5, Ķegumā, Ogres nov. 
Pašvaldībai piederošu telpu iznomāšanu detalizēti reglamentē Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” (turpmāk – Noteikumi).  Izskatot Iesniegumus, Ogres novada pašvaldības (turpmāk – Pašvaldība) dome konstatēja:
1) īpašuma tiesības uz nekustamo īpašumu Komunālā ielā 5, Ķegumā, Ogres nov., kadastra numurs 7409 001 0051, kura sastāvā ietilpst ēka, kadastra apzīmējums 7409 001 0051 001, adrese: Komunālā iela 5, Ķegums, Ogres nov., LV-5020, nostiprinātas Pašvaldībai Zemgales rajona tiesas Ķeguma pilsētas zemesgrāmatas nodalījumā Nr. 663;

2) ar Andra Pāvulāna  ģimenes ārsta praksi (nodokļu maksātāja kods 27056710301), kuras vārdā rīkojas ģimenes ārsts Andris Pāvulāns, personas kods [personas kods], sertifikāts Nr.A-63228, dzīvesvietas adrese [dzīvesvietas adrese], 2024. gada 11. aprīlī noslēgts telpu nomas līgums Nr.1-14/2024/6 par telpām Nr.5, Nr.6 un Nr.7 (ar kopējo platību 61,2 m2) ēkā Komunālā ielā 5, Ķegumā, Ogres nov., kadastra apzīmējums 7409 001 0051 001, kopējais telpu nomas termiņš saskaņā ar Noteikumu 16. punkta nosacījumiem 2026.gada 1.maijā ir 12 gadi;

3) ar Inetas Ragas ģimenes ārsta praksi (nodokļu maksātāja kods 06046411014), kuras vārdā rīkojas ģimenes ārste Ineta Raga, personas kods [personas kods], sertifikāts Nr.60061, dzīvesvietas adrese [dzīvesvietas adrese], 2024. gada 10. aprīlī noslēgts telpu nomas līgums Nr.1-14/2024/5 par telpām Nr.18 un Nr.19 (ar kopējo platību 40,2 m2) ēkā Komunālā ielā 5, Ķegumā, Ogres nov., kadastra apzīmējums 7409 001 0051 001, kopējais telpu nomas termiņš saskaņā ar Noteikumu 16. punkta nosacījumiem 2026.gada 1.maijā ir 9 gadi;

4) ar SIA “Dentisterie Tingbrand”, reģistrācijas Nr.40203316028, juridiskā adrese Grīvas prospektā 29-64, Ogre, Ogres nov., LV-5001, kuras vārdā rīkojas valdes locekle ar tiesībām pārstāvēt atsevišķi Rianda Tingbranda, personas kods [personas kods], dzīvesvietas adrese [dzīvesvietas adrese], 2024. gada 12. aprīlī noslēgts telpu nomas līgums Nr.1-14/2024/7 par telpu Nr.17 (ar kopējo platību 22 m2) ēkā Komunālā ielā 5, Ķegumā, Ogres nov., kadastra apzīmējums 7409 001 0051 001, kopējais telpu nomas termiņš saskaņā ar Noteikumu 16. punkta nosacījumiem 2026.gada 1.maijā ir 9 gadi;

5) nedzīvojamo telpu nomas līgumi ēkā Komunālā ielā 5 ģimenes ārstu un zobārsta pakalpojumu sniegšanai slēgti Pašvaldību likuma 4.panta pirmās daļas sestajā apakšpunktā noteiktās autonomās funkcijas - organizēt veselības aprūpes pakalpojumu pieejamību – nodrošināšanai, šie pakalpojumi sabiedrībai ir būtiski nepieciešami, iznomājamās telpas citu Pašvaldības funkciju izpildei šobrīd nav vajadzīgas, un līdzšinējā nomas līgumu izpilde no Iesniedzēju puses ir bijusi korekta un vērtējama pozitīvi,

6) Iesniedzējiem nav nenokārtotu maksājumu saistību ar Pašvaldību.
Noteikumu 18. punkts paredz, ka Iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot šo noteikumu 12.1 vai 12.2 punktā minētos kritērijus un nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai. 
Saskaņā ar Noteikumu 12.1 punktu,  ja nomas līgumu plānots slēgt uz laiku, kas ilgāks par sešiem gadiem, un nomas līguma kopējais termiņš nepārsniedz 30 gadus, lēmumā par nomas objekta nodošanu iznomāšanai nomas līguma termiņu un tā pamatojumu nosaka, izvērtējot vismaz vienu no šādiem kritērijiem: 

12.11. nomas objekta veids, lietošanas mērķis un raksturs;

12.12. nepieciešamie vai nomas līguma ietvaros plānotie finanšu līdzekļu ieguldījumi nekustamā īpašuma ilgtspējīgas attīstības nodrošināšanai;

12.13. citi lietderības apsvērumi vai sabiedrības intereses;

12.14. ja nomas objekts ir pašvaldības nekustamais īpašums, – nepieciešamo vai plānoto finanšu līdzekļu ieguldījumu saistība ar pašvaldības attīstības mērķu sasniegšanu vai nacionālās vai reģionālās attīstības plānošanas dokumentos noteiktajām prioritātēm. 
Ņemot vērā, ka nomas līgumos norādītie telpu iznomāšanas mērķi ir saistīti ar Pašvaldību likuma 4. panta pirmās daļas sestajā apakšpunktā noteiktās autonomās funkcijas - organizēt veselības aprūpes pakalpojumu pieejamību -  izpildi, nomas līgumu slēgšana  ir lietderīga un atbilstoša sabiedrības interesēm. 
Noteikumu 21. punkts nosaka, ka, pagarinot nomas līguma termiņu, nomas maksu pārskata, piemērojot šajos noteikumos minēto nomas maksas noteikšanas kārtību, un, ja nomas maksas noteikšanā pieaicina neatkarīgu vērtētāju un tā atlīdzības summu ir iespējams attiecināt uz konkrētu nomnieku, tad nomnieks papildus nomas maksai kompensē iznomātājam neatkarīga vērtētāja atlīdzības summu.
Publiskas personas finanšu līdzekļu un mantas izšķērdēšanas novēršanas likuma 6.1 panta pirmā daļa noteic, ka nekustamā īpašuma nomas līgumu slēdz uz laiku, kas nav ilgāks par 70 gadiem, ja likumā vai Ministru kabineta noteikumos nav paredzēts citādi, savukārt 6.1 panta (11) daļa paredz, ka, slēdzot šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem, publiskas personas nekustamā īpašuma iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā. Tātad nomas līgumu slēgšana uz 10 gadiem atbilst normatīvajos aktos noteiktajai kārtībai.
Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 27. aprīļa “Ambulances ēkas, telpu Nr.5, Nr.6, Nr.7, Nr.17, Nr.18 un Nr.19, kadastra apzīmējums 7409 001 0051 001, Komunālā ielā 5, Ķegumā, Ogres novadā tirgus nomas maksas novērtējumu”, reģistrācijas Nr. L16056/ER/2026, tirgus nomas maksa par 1 m² mēnesī (bez PVN) 2026. gada 16. aprīlī ir noteikta 2,50 EUR (divi eiro un 50 centi). Vērtētāja atlīdzība par nekustamā īpašuma tirgus nomas maksas novērtējuma sagatavošanu saskaņā ar rēķinu ir 200 EUR (divi simti euro) plus PVN.
Pašvaldības mantas novērtēšanas un izsoles komisija 2026. gada 5. maijā (prot. Nr. KO.14/50) ir noteikusi telpu Nr.5, Nr.6, Nr.7, Nr.17, Nr. 18 un Nr. 19, kas atrodas ēkā, kadastra apzīmējums 7409 001 0051 001, nomas maksu – 2,50 EUR (divi eiro un 50 centi) par 1 m2  mēnesī bez pievienotās vērtības nodokļa.

Pamatojoties uz Pašvaldību likuma 4. panta pirmās daļas 6. punktu, 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo un pirmo prim daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 12.11. un 12.13. apakšpunktu, 18., 21., 119. punktu un ņemot vērā Pašvaldības mantas novērtēšanas un izsoles komisijas 2026. gada 5. maija lēmumu “Par nosacītās nomas maksas noteikšanu neapdzīvojamo telpu ar platību 123.4 m², kadastra apzīmējums 7409 001 0051 001, Komunālā iela 5, Ķegums, Ogres novads nomai” (protokols Nr. KO.14/50),
balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Noteikt nekustamā īpašuma Komunālā ielā 5, Ķegumā, Ogres nov., kadastra numurs 7409 001 0051, sastāvā esošās ēkas, kadastra apzīmējums 7409 001 0051 001, telpu Nr.5, Nr.6, Nr.7, Nr.17, Nr.18 un Nr.19 ar kopējo platību 123,4 m2 nomas maksu – 2,50 EUR (divi eiro un 50 centi) par 1 m2 mēnesī, papildus maksājams nekustamā īpašuma nodoklis, komunālo pakalpojumu izdevumi un PVN.
2. Pagarināt nedzīvojamo telpu nomas līgumu Nr. 1-14/2024/6 ar Andra Pāvulāna ģimenes ārsta praksi, nodokļu maksātāja reģ. Nr. 27056710301, nosakot līguma termiņu līdz 2036. gada 1. maijam, nomas maksu saskaņā ar lēmuma 1. punktu, pienākumu kompensēt sertificēta vērtētāja atlīdzības summas daļu – 120,02 EUR (viens simts divdesmit euro un 2 centi) apmērā un saglabājot pārējos nomas nosacījumus.
3. Pagarināt nedzīvojamo telpu nomas līgumu Nr. 1-14/2024/5 ar Inetas Ragas ģimenes ārsta praksi, nodokļu maksātāja reģ. Nr. 06046411014, nosakot līguma termiņu līdz 2036 gada 1. maijam, nomas maksu saskaņā ar lēmuma 1. punktu, pienākumu kompensēt sertificēta vērtētāja atlīdzības summas daļu – 78,84 EUR (septiņdesmit astoņi euro un 84 centi) un saglabājot pārējos nomas nosacījumus.

4. Pagarināt nedzīvojamo telpu nomas līgumu Nr. 1-14/2024/7 ar SIA “Dentisterie  Tingbrand”, reģistrācijas Nr. 40203316028, juridiskā adrese Grīvas prospektā 29-64, Ogre, Ogres nov., LV-5001, nosakot līguma termiņu līdz 2036. gada 1. maijam, nomas maksu saskaņā ar lēmuma 1. punktu, pienākumu kompensēt sertificēta vērtētāja atlīdzības summas daļu – 43,14 EUR (četrdesmit trīs euro un 84 centi) un saglabājot pārējos nomas nosacījumus.

5. Pilnvarot Ogres novada Ķeguma pilsētas pārvaldes vadītāju viena mēneša laikā pēc lēmuma spēkā stāšanās sagatavot un noslēgt telpu nomas līgumus saskaņā ar lēmuma 2., 3. un 4.punktiem. 
6. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja A. Kraujas paraksts)

